“O‘zavtosanoat” so‘nggi 10 yilda qancha soliq to‘laganini ma’lum qildi

“O‘zavtosanoat” matbuot xizmati 2010–2020-yillarda to‘langan soliqlar dinamikasini e’lon qildi, deya xabar qilmoqda Spot.

Unga ko‘ra, 2018-yildan 2020-yilgacha “O‘zavtosanoat” tarkibiga kiruvchi korxonalar 9 trillion so‘mdan ortiq soliq to‘lagan. Bu o‘tgan yillarning umumiy ko‘rsatkichlaridan ham yuqori.
Kompaniya bunday keskin o‘sishni imtiyozlarni bekor qilinishi bilan izohladi. Jumladan, 2019-yil oktabr oyida UzAuto Motors’ga berilgan QQS imtiyozlari olib qo‘yilgan edi.
Dekabr oyi o‘rtalarida kompaniya rusumiga qarab 7 foizdan 23 foizgacha bo‘lgan avtomobillar uchun pasayishlarga erishganligini xabar qildi. “O‘zavtosanoat” narxlarni dollar ekvivalentiga yetkazish va QQSsiz taqqoslash kerak, deb hisoblaydi.
Avvalroq UzAuto Motors yangi standartlar joriy etilishi tufayli Asakadagi zavodni vaqtincha to‘xtatishi haqida xabar berilgandi.